**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETO**

 **POSĖDŽIO PROTOKOLAS**

2020-11-24 Nr. TAR-105

Posėdis vyko 2020-11-19. Pradžia 15.00 val.

Posėdžio pirmininkai – Laima Juknienė ir Rimantas Didžiokas.

Posėdžio sekretorė – Marija Petrulienė.

2. SVARSTYTA. Viktoro Gailiaus atminimo įamžinimas.

Pranešėja E. Deltuvaitė teigė Savivaldybės tarybos prašoma pritarti Mažosios Lietuvos reikalų tarybos Klaipėdos krašto iniciatyvai įamžinti Viktoro Gailiaus atminimą. Mažosios Lietuvos reikalų tarybos Klaipėdos krašto skyrius 2020-08-12 Prašymu dėl Viktoro Gailiaus atminimo įamžinimo kreipėsi į Žymių žmonių, istorinių datų, įvykių įamžinimo ir gatvių pavadinimų suteikimo komisiją (toliau – Žymių žmonių komisija). Žymių žmonių komisija 2020-10-08 posėdyje svarstė šį klausimą ir pritarė Mažosios Lietuvos reikalų tarybos Klaipėdos krašto skyriaus prašymui įamžinti Tilžės akto signataro, teisininko, diplomato, Mažosios Lietuvos ir Lietuvos Respublikos politikos bei visuomenės veikėjo Vytauto Gailiaus (1893-08-27–1956-07-07) atminimą ir savo lėšomis pakabinti jam atminimo lentą. Savivaldybės taryba pritarus įamžinimo faktui, atminimo lentos vieta, jos tekstas ir jos projektas bus derinamas vadovaujantis Dailės kūrinių statymo (įrengimo) ir nukeldinimo Klaipėdos miesto viešose vietose taisyklėmis.

N. Puteikienė teigė, kad turėtų būti kažkokia įamžinimo koncepcija signatarams.

E. Deltuvaitė sakė, kad 2023 m. yra numatytas Klaipėdos prijungimo prie Lietuvos šimtmečio minėjimas, yra sudaryta darbo grupė, kurioje šis klausimas gali būti diskutuojamas.

J. Simonavičiūtė siūlė rengiant 2023 m. minėjimo priemonių planą, atsižvelgti kaip būtų galima pagerbti ir paminėti visus signatarus.

L. Juknienė siūlė balsavimu apsispręsti dėl siūlymo, darbo grupei rengiant 2023 m. minėjimo priemonių planą išnagrinėti visų signatarų įamžinimo klausimą (BALSUOTA: už – 7 (L. Juknienė, R. Didžiokas, R. Idzelevičius, A. Cesiulis, E. Kvederis, J. Simonavičiūtė, N. Puteikienė), susilaikė – 0, prieš – 0). Siūlymui pritarė, bendru sutarimu.

L. Juknienė siūlė balsavimu apsispręsti dėl sprendimo projekto (BALSUOTA: už – 7 (L. Juknienė, R. Didžiokas, R. Idzelevičius, A. Cesiulis, E. Kvederis, J. Simonavičiūtė, N. Puteikienė), susilaikė – 0, prieš – 0). Sprendimo projektui pritarė, bendru sutarimu.

NUTARTA:

2.1. Pritarti sprendimo projektui;

2.2. Rengiant 2023 m. minėjimo priemonių planą išnagrinėti visų signatarų įamžinimo klausimą.

Posėdžio pirmininkai: Laima Juknienė

 Rimantas Didžiokas

Posėdžio sekretorė Marija Petrulienė